REPUBLIKA SRBIJA

NARODNA SKUPŠTINA

Odbor za kulturu i informisanje

16 Broj 02-2715/16

16. decembar 2016. godine

B e o g r a d

NARODNOJ SKUPŠTINI REPUBLIKE SRBIJE

 Odbor za kulturu i informisanje Narodne skupštine Republike Srbije, na sednici održanoj 16. decembra 2016. godine, na osnovu člana 60. Poslovnika Narodne skupštine razmatrao je listu kandidata za izbor člana Saveta Regulatornog tela za elektronske medije (u daljem tekstu: Savet Regulatora), koji se bira na predlog univerziteta akreditovanih u Republici Srbiji, zajedničkim dogovorom, i u skladu sa članom 156. stav 3. Poslovnika Narodne skupštine podnosi

I Z V E Š T A J

 1. Odbor za kulturu i informisanje (u daljem tekstu; Odbor), na sednici održanoj 2. novembra 2016. godine, konstatovao je da članu Saveta Regulatora, Goranu Petroviću, koji je za člana Saveta Regulatora izabran Odlukom Narodne skupštine 31. marta 2011. godine („Službeni glasnik RS“ , broj 23/11), na period od šest godina u skladu sa Zakonom o radiodifuziji („Službeni glasnik RS“, br. 42/02, 97/04, 76/05, 79/05 – dr. zakon, 62/06, 85/06, 86/06-ispravka i 41/09) mandat ističe 31. marta 2017. godine.

 2. Odbor je upoznat da je članom 7. Zakona o elektronskim medijima („Službeni glasnik RS“, broj 83/14), (u daljem tekstu: Zakon), utvrđeno da Savet Regulatora ima 9 članova koji se biraju iz reda uglednih stručnjaka iz oblasti koje su od značaja za obavljanje poslova iz nadležnosti Regulatora (medijski stručnjaci, ekonomisti, pravnici, inženjeri telekomunikacija i sl.); da su jedan od ovlašćenih predlagača za člana Saveta Regulatora, univerziteti akreditovani u Republici Srbiji, zajedničkim dogovorom (član 9. stav 1. tačka 3.); da univerziteti akreditovani u Republici Srbiji, zajedničkim dogovorom predlažu listu na kojoj se nalaze dva kandidata; da Narodna skupština bira jednog člana sa liste koju predlažu univerziteti akreditovani u Republici Srbiji, zajedničkim dogovorom.

 3. Odbor je na sednici održanoj 2. novembra 2016. godine, doneo Odluku o pokretanju postupka za predlaganje kandidata za izbor člana Saveta Regulatornog tela za elektronske medije16 Broj: 02-2715/16.

 4. Tekst Javnog poziva za predlaganje kandidata za izbor člana Saveta Regulatornog tela za elektronske medije,objavljen je 4. novembra 2016. godine u „Službenom glasniku Republike Srbije“, dnevnom listu „Politika“ i na veb-sajtu Narodne skupštine.

 5. Na osnovu člana 10. stav 2. Zakona, organizacije koje ulaze u krug organizacija koje zajedno čine jedinstvenog ovlašćenog predlagača, su u roku od 15 dana dostavile svoje predloge Odboru. Uz predloge kandidata, dostavljena je sva potrebna dokumentacija propisana Zakonom i Javnim pozivom.

 6. Lista kandidata za člana Saveta Regulatora, kao i lista organizacija koje zajedno čine jedinstvenog ovlašćenog predlagača je, u skladu sa članom 10. stav 5. Zakona, utvrđena i objavljena na veb-sajtu Narodne skupštine.

 7. U skladu sa članom 11. stav 2. Zakona, nadležna služba Narodne skupštine obezbedila je organizacijama, koje zajedno čine jedinstvenog ovlašćenog predlagača, prostor za održavanje sastanka, radi utvrđivanja zajedničkog predloga dva kandidata. Konačan predlog dva zajednička kandidata utvrđen je dogovorom, u skladu sa članom 11. stav 4. Zakona.

 8. Odbor je na sednici održanoj 16. decembra 2016. godine, obavio javni razgovor sa kandidatima za člana Saveta Regulatora, u skladu sa članom 11. stav 8. Zakona.

 9. Odbor predlaže Narodnoj skupštini da na prvoj narednoj sednici ramotri predlog kandidata za izbor člana Saveta Regulatora, u skladu sa članom 11. stav 9. Zakona.

 Odbor je zaključio da listu kandidata, koju je podneo ovlašćeni predlagač univerziteti akreditovani u Republici Srbiji, zajedničkim dogovorom, na kojoj se nalaze prof. dr Vladimir Tomašević i Goran Petrović, dostavi Narodnoj skupštini, jer su se stekli uslovi za sprovođenje postupka za izbor člana Saveta Regulatora, na period od pet godina.

 Originalna dokumentacija predloženih kandidata nalazi se u službi Odbora i dostupna je na uvid svim narodnim poslanicima.

 U prilogu ovog izveštaja dostavlja se lista kandidata sa njihovim biografijama i izjavama kandidata da prihvataju kandidaturu.

 Odbor predlaže da Narodna skupština, u skladu sa članom 167. Poslovnika Narodne skupštine donese Odluku o izboru člana Saveta Regulatornog tela za elektornske medije po hitnom postupku, kako bi se omogućio nesmetan rad ovog organa.

 Za izvestioca Odbora na sednici Narodne skupštine, određen je prof. dr Marko Atlagić, član Odbora.

 PREDSEDNIK

 Maja Gojković

**LISTA KANDIDATA**

Ovlašćeni predlagač - univerziteti akreditovani u Republici Srbiji, zajedničkim dogovorom, predložili su:

1. prof. dr Vladimira Tomaševića i
2. Gorana Petrovića

REPUBLIKA SRBIJA

NARODNA SKUPŠTINA

Odbor za kulturu i informisanje

16 Broj 02-2715/16

16. decembar 2016. godine

B e o g r a d

NARODNOJ SKUPŠTINI REPUBLIKE SRBIJE

 Odbor za kulturu i informisanje Narodne skupštine Republike Srbije, na sednici održanoj 16. decembra 2016. godine, na osnovu člana 60. Poslovnika Narodne skupštine razmatrao je listu kandidata za izbor člana Saveta Regulatornog tela za elektronske medije (u daljem tekstu: Savet Regulatora), koji se bira na predlog udruženja čiji su ciljevi ostvarivanje slobode izražavanja i zaštita dece, zajedničkim dogovorom i u skladu sa članom 156. stav 3. Poslovnika Narodne skupštine podnosi

I Z V E Š T A J

 1. Odbor za kulturu i informisanje (u daljem tekstu: Odbor), na sednici održanoj 2. novembra 2016. godine, konstatovao je da članu Saveta Regulatora, Goranu Pekoviću, koji je za člana Saveta Regulatora izabran Odlukom Narodne skupštine 11. decembra 2009. godine („Službeni glasnik RS“ , broj 104/09), na period od šest godina u skladu sa Zakonom o radiodifuziji („Službeni glasnik RS“, br. 42/02, 97/04, 76/05, 79/05 – dr. zakon, 62/06, 85/06, 86/06-ispravka i 41/09) mandat istekao 16. decembra 2015. godine.

 2. Odbor je upoznat da je članom 7. Zakona o elektronskim medijima („Službeni glasnik RS“, broj 83/14), (u daljem tekstu: Zakon) utvrđeno da Savet Regulatora ima 9 članova koji se biraju iz reda uglednih stručnjaka iz oblasti koje su od značaja za obavljanje poslova iz nadležnosti Regulatora (medijski stručnjaci, ekonomisti, pravnici, inženjeri telekomunikacija i sl.); da sujedan od ovlašćenih predlagača za člana Saveta Regulatora udruženja čiji su ciljevi ostvarivanje slobode izražavanja i zaštita dece, zajedničkim dogovorom, (član 9. stav 1. tačka 6.); da udruženja čiji su ciljevi ostvarivanje slobode izražavanja i zaštita dece, zajedničkim dogovorom, predlažu listu na kojoj se nalaze dva kandidata; da Narodna skupština bira jednog člana sa liste koju predlažu udruženja čiji su ciljevi ostvarivanje slobode izražavanja i zaštita dece, zajedničkim dogovorom.

 3. Odbor je na sednici održanoj 2. novembra 2016. godine**,** doneo Odluku o pokretanju postupka za predlaganje kandidata za izbor člana Saveta Regulatornog tela za elektronske medije16 Broj: 02-2715/16.

 4. Tekst Javnog poziva za predlaganje kandidata za izbor člana Saveta Regulatornog tela za elektronske medije objavljen je 4. novembra 2016. godine u „Službenom glasniku Republike Srbije“, dnevnom listu „Politika“ i na veb-sajtu Narodne skupštine.

 5. Na osnovu člana 10. stav 2. Zakona, organizacije koje ulaze u krug organizacija koje zajedno čine jedinstvenog ovlašćenog predlagača, su u roku od 15 dana dostavile svoje predloge Odboru. Uz predloge kandidata, dostavljena je sva potrebna dokumentacija propisana Zakonom i Javnim pozivom.

 6. Lista kandidata za člana Saveta Regulatora, kao i lista organizacija koje zajedno čine jedinstvenog ovlašćenog predlagača je u skladu sa članom 10. stav 5. Zakona, utvrđena i objavljena na veb-sajtu Narodne skupštine.

 7. U skladu sa članom 11. stav 2. Zakona, nadležna služba Narodne skupštine obezbedila je organizacijama, koje zajedno čine jedinstvenog ovlašćenog predlagača, prostor za održavanje sastanka, radi utvrđivanja zajedničkog predloga dva kandidata. Konačan predlog dva zajednička kandidata utvrđen je dogovorom, u skladu sa članom 11. stav 4. Zakona.

 8. Odbor je na sednici održanoj 16. decembra 2016. godine**,** obavio javni razgovor sa kandidatima za člana Saveta Regulatora, u skladu sa članom 11. stav 8. Zakona.

 9. Odbor predlaže Narodnoj skupštini da na prvoj narednoj sednici ramotri predlog kandidata za izbor člana Saveta Regulatora, u skladu sa članom 11. stav 9. Zakona.

 Odbor je zaključio da listu kandidata, koju je podneo ovlašćeni predlagač**,** udruženja čiji su ciljevi ostvarivanje slobode izražavanja i zaštita dece, zajedničkim dogovorom, na kojoj se nalaze Radoje Kujović i Radoslav Nikolić, dostavi Narodnoj skupštini, jer su se stekli uslovi za sprovođenje postupka za izbor člana Saveta Regulatora, na period od pet godina.

 Originalna dokumentacija predloženih kandidata nalazi se u službi Odbora za kulturu i informisanje i dostupna je na uvid svim narodnim poslanicima.

 U prilogu ovog izveštaja dostavlja se lista kandidata sa njihovim biografijama i izjavama kandidata da prihvataju kandidaturu.

 Odbor predlaže da Narodna skupština, u skladu sa članom 167. Poslovnika Narodne skupštine donese Odluku o izboru člana Saveta Regulatornog tela za elektr**o**nske medije po hitnom postupku, kako bi se omogućio nesmetan rad ovog organa.

 Za izvestioca Odbora na sednici Narodne skupštine, određena je Snežana Paunović, član Odbora.

 PREDSEDNIK

 Maja Gojković

**LISTA KANDIDATA**

Ovlašćen predlagač – udruženja čiji su ciljevi ostvarivanje slobode izražavanja i zaštita dece, zajedničkim dogovorom, predložila su:

1. Radoja Kujovića i
2. Radoslava Nikolića.